ประกาศกรุงเทพมหานครประกาศกรุงเทพมหานครเรื่องเปลี่ยนแปลงพื้นที่แขวงสีกัน และตั้งแขวงดอนเมือง แขวงสนามบิน เขตดอนเมือง[๑] ด้วยกรุงเทพมหานครมีความจำเป็นต้องจัดขนาดพื้นที่แขวงของเขตดอนเมืองให้มีความเหมาะสมประกอบกับยังไม่มีประกาศกำหนดแนวพื้นที่แขวงให้มีความชัดเจนแน่นอนทำให้เกิดความสับสนแก่ประชาชนและเจ้าหน้าที่ผู้ปฏิบัติงานฉะนั้น เพื่อประโยชน์ในด้านการปกครอง การบริหารและการอำนวยความสะดวกแก่ประชาชน อาศัยอำนาจตามความในมาตรา ๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘จึงให้ประกาศเปลี่ยนแปลงพื้นที่แขวงสีกัน และตั้งแขวงดอนเมือง แขวงสนามบิน เขตดอนเมืองโดยมีรายละเอียด พื้นที่แขวง ดังนี้แขวงสีกันแนวเขตติดต่อทิศเหนือ ติดต่อกับ อำเภอเมืองปทุมธานีจังหวัดปทุมธานีทิศตะวันออก ติดต่อกับ แขวงสนามบิน เขตดอนเมืองทิศใต้ ติดต่อกับ แขวงดอนเมืองเขตดอนเมืองทิศตะวันตก ติดต่อกับ อำเภอปากเกร็ดจังหวัดนนทบุรีแนวเขตการปกครองของแขวงสีกันทิศเหนือ เริ่มต้นจากจุดบรรจบระหว่างแนวคลองประปาฝั่งตะวันตกกับแนวคลองบ้านใหม่ฝั่งเหนือไปทางทิศตะวันออก ตามแนวคลองบ้านใหม่ฝั่งเหนือบรรจบกับแนวคลองเปรมประชากรฝั่งตะวันตก ไปทางทิศเหนือ ตามแนวคลองเปรมประชากรฝั่งตะวันตกบรรจบกับแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานีจังหวัดปทุมธานี กับเขตดอนเมือง กรุงเทพมหานคร ไปทางทิศตะวันออก ตามแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานีจังหวัดปทุมธานี กับเขตดอนเมือง กรุงเทพมหานคร บรรจบกับแนวขอบทางถนนกำแพงเพชร ๖ฟากตะวันออกทิศตะวันออก เริ่มต้นจากจุดบรรจบระหว่างแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานี จังหวัดปทุมธานีกับเขตดอนเมืองกรุงเทพมหานคร บรรจบกับแนวขอบทางถนนกำแพงเพชร ๖ ฟากตะวันออก ไปทางทิศใต้ ตามแนวขอบทางถนนกำแพงเพชร๖ ฟากตะวันออก สิ้นสุดที่จุดบรรจบระหว่างแนวขอบทางถนนสรงประภาฟากเหนือผ่านถนนเชิดวุฒากาศกับแนวขอบทางถนนกำแพงเพชร ๖ ฟากตะวันออกทิศใต้ เริ่มต้นจากจุดบรรจบระหว่างแนวขอบทางถนนสรงประภาฟากเหนือผ่านถนนเชิดวุฒากาศกับแนวขอบทางถนนกำแพงเพชร ๖ ฟากตะวันออก ไปทางทิศตะวันตก ตามแนวขอบทางถนนสรงประภาฟากเหนือสิ้นสุดที่จุดบรรจบระหว่างแนวขอบทางถนนสรงประภาฟากเหนือกับแนวคลองประปาฝั่งตะวันตกทิศตะวันตก เริ่มต้นจากจุดบรรจบระหว่างแนวขอบทางถนนสรงประภาฟากเหนือกับแนวคลองประปาฝั่งตะวันตกไปทางทิศเหนือ ตามแนวคลองประปาฝั่งตะวันตกสิ้นสุดที่จุดบรรจบระหว่างแนวคลองประปาฝั่งตะวันตกกับแนวคลองบ้านใหม่ฝั่งเหนือแขวงดอนเมืองแนวเขตติดต่อทิศเหนือ ติดต่อกับ แขวงสีกันเขตดอนเมืองทิศตะวันออก ติดต่อกับ แขวงสนามบิน เขตดอนเมืองทิศใต้ ติดต่อกับ แขวงตลาดบางเขนและแขวงทุ่งสองห้อง เขตหลักสี่ทิศตะวันตก ติดต่อกับ อำเภอปากเกร็ดจังหวัดนนทบุรีแนวเขตการปกครองของแขวงดอนเมืองทิศเหนือ เริ่มต้นจากจุดบรรจบระหว่างแนวคลองประปาฝั่งตะวันตกกับแนวขอบทางถนนสรงประภาฟากเหนือไปทางทิศตะวันออก ตามแนวขอบทางถนนสรงประภาฟากเหนือ ผ่านถนนเชิดวุฒากาศสิ้นสุดที่จุดบรรจบระหว่างแนวขอบทางถนนสรงประภาฟากเหนือกับแนวขอบทางถนนกำแพงเพชร ๖ฟากตะวันออกทิศตะวันออก เริ่มต้นจากจุดบรรจบระหว่างแนวขอบทางถนนสรงประภาฟากเหนือกับแนวขอบทางถนนกำแพงเพชร๖ ฟากตะวันออก ไปทางทิศใต้ ตามแนวขอบทางถนนกำแพงเพชร ๖ ฟากตะวันออกสิ้นสุดที่จุดบรรจบระหว่างแนวขอบทางถนนกำแพงเพชร ๖ฟากตะวันออกกับแนวคลองวัดหลักสี่ฝั่งเหนือทิศใต้ เริ่มต้นจากจุดบรรจบระหว่างแนวขอบทางถนนกำแพงเพชร๖ ฟากตะวันออกกับแนวคลองวัดหลักสี่ฝั่งเหนือ ไปทางทิศตะวันตก ตามแนวคลองวัดหลักสี่ฝั่งเหนือบรรจบกับแนวคลองเปรมประชากรฝั่งตะวันออก ไปทางทิศเหนือ ตามแนวคลองเปรมประชากรฝั่งตะวันออกบรรจบกับแนวคลองตาอูฐ (ไผ่เขียว) ฝั่งเหนือ ไปตามแนวคลองตาอูฐ (ไผ่เขียว)ฝั่งเหนือ สิ้นสุดที่จุดบรรจบระหว่างแนวคลองตาอูฐ (ไผ่เขียว)ฝั่งเหนือกับแนวคลองประปาฝั่งตะวันตกทิศตะวันตก เริ่มต้นจากจุดบรรจบระหว่างแนวคลองตาอูฐ(ไผ่เขียว) ฝั่งเหนือกับแนวคลองประปาฝั่งตะวันตก ไปทางทิศเหนือ ตามแนวคลองประปาฝั่งตะวันตกสิ้นสุดที่จุดบรรจบระหว่างแนวคลองประปาฝั่งตะวันตกกับแนวขอบทางถนนสรงประภาฟากเหนือแขวงสนามบินแนวเขตติดต่อทิศเหนือ ติดต่อกับ อำเภอเมืองปทุมธานีจังหวัดปทุมธานีทิศตะวันออก ติดต่อกับ แขวงสายไหมและแขวงคลองถนน เขตสายไหมทิศใต้ ติดต่อกับ แขวงอนุสาวรีย์เขตบางเขน และแขวงตลาดบางเขน เขตหลักสี่ทิศตะวันตก ติดต่อกับ แขวงสีกันและแขวงดอนเมือง เขตดอนเมืองแนวเขตการปกครองของแขวงสนามบินทิศเหนือ เริ่มต้นจากจุดบรรจบระหว่างแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานี จังหวัดปทุมธานีกับเขตดอนเมืองกรุงเทพมหานคร บรรจบกับแนวขอบทางถนนกำแพงเพชร ๖ ฟากตะวันออกไปทางทิศตะวันออก ตามแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานี จังหวัดปทุมธานีกับเขตดอนเมืองกรุงเทพมหานคร สิ้นสุดที่จุดบรรจบระหว่างแนวรั้วอนุสรณ์สถานแห่งชาติกับแนวขอบทางถนนพหลโยธินฟากตะวันออกทิศตะวันออก เริ่มต้นจากจุดบรรจบระหว่างแนวรั้วอนุสรณ์สถานแห่งชาติกับแนวขอบทางถนนพหลโยธินฟากตะวันออกไปทางทิศใต้ตามแนวขอบทางถนนพหลโยธินฟากตะวันออก บรรจบแนวคลองบางเขน (คลองถนน) ฝั่งตะวันออกไปทางทิศใต้ ตามแนวคลองบางเขน (คลองถนน) ฝั่งตะวันออกสิ้นสุดที่จุดบรรจบระหว่างแนวคลองบางเขน (คลองถนน)ฝั่งตะวันออกกับแนวคลองวัดหลักสี่ฝั่งเหนือทิศใต้ เริ่มต้นจากจุดบรรจบระหว่างแนวคลองบางเขน(คลองถนน) ฝั่งตะวันออกกับแนวคลองวัดหลักสี่ฝั่งเหนือ ไปทางทิศตะวันตก ตามแนวคลองวัดหลักสี่ฝั่งเหนือสิ้นสุดที่จุดบรรจบระหว่างแนวคลองวัดหลักสี่ฝั่งเหนือกับแนวขอบทางถนนกำแพงเพชร ๖ฟากตะวันออกทิศตะวันตก เริ่มต้นจากจุดบรรจบระหว่างแนวคลองวัดหลักสี่ฝั่งเหนือกับแนวขอบทางถนนกำแพงเพชร๖ ฟากตะวันออกไปทางทิศเหนือ ตามแนวขอบทางถนนกำแพงเพชร ๖ ฟากตะวันออกสิ้นสุดที่จุดบรรจบระหว่างแนวแบ่งเขตการปกครองตามแนวเขตระวางโฉนดที่ดินระหว่างอำเภอเมืองปทุมธานีจังหวัดปทุมธานีกับเขตดอนเมือง กรุงเทพมหานคร กับแนวขอบทางถนนกำแพงเพชร ๖ ฟากตะวันออกตามแผนที่ท้ายประกาศกรุงเทพมหานครนี้ทั้งนี้ ตั้งแต่วันที่ ๓ สิงหาคม ๒๕๕๒ เป็นต้นไปประกาศณ วันที่ ๒๐ กรกฎาคม พ.ศ. ๒๕๕๒สุขุมพันธุ์บริพัตรผู้ว่าราชการกรุงเทพมหานคร[เอกสารแนบท้าย]๑. แผนที่ท้ายประกาศกรุงเทพมหานคร เรื่องเปลี่ยนแปลงพื้นที่แขวงสีกัน และตั้งแขวงดอนเมือง แขวงสนามบิน เขตดอนเมือง พ.ศ.๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๙กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๓๗ ง/หน้า ๖๑/๒๑ กันยายน ๒๕๕๒